ПРОТОКОЛ № 44
от заседание на Комисия по правни въпроси 
на Висшия съдебен съвет,
проведено на 3 декември 2012 г.

Днес, 3 декември 2012 г., понеделник от 14.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав: 
     	                ПРЕДСЕДАТЕЛ:     	ЮЛИАНА КОЛЕВА
											
					    ЧЛЕНОВЕ:	НЕЗАБРАВКА СТОЕВА
							СВЕТЛА ПЕТКОВА
							ЮЛИЯ КОВАЧЕВА
	`						КАРОЛИНА НЕДЕЛЧЕВА
ОТСЪСТВАЛИ: Няма

На заседанието присъстваха от администрацията на ВСС: Саша Харитонова –  директор дирекция “Правна” и Силвия Илиева – началник отдел „НДПП” в дирекция  “Правна”. 

По внесените допълнителни точки и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:
1. Докладна записка от Светла Иванова – началник отдел „Връзки с обществеността” в АВСС и отговорно лице по ЗДОИ, в изпълнение на  решение на ВСС по протокол № 45/25.10.2012 г., взето по заявление за достъп до обществена информация от Ралица Петрова – редактор на в. „Правен свят”. 

По дневния ред	

1.ОТНОСНО: Предложение от Георги Чемширов – председател на Административен съд – Велико Търново, относно осигуряване на сграден фонд за нуждите на Административен съд – Велико Търново. 
Приложение: Писмо № 11-11-428/20.11.2012 г., преписка. 

КОМИСИЯТА ПО ПРАВНИ ВЪПРОСИ
Р Е Ш И:
	
	Приема за сведение предложението от Георги Чемширов – председател на Административен съд – Велико Търново.
	Мотиви: С решение по протокол № 51/29.11.2012 г. Висшият съдебен съвет е изразил положително становище за закупуване от страна на Министерство на правосъдието на сграда за нуждите на Административен съд – Велико Търново.

2.ОТНОСНО: Писмо от Ивелина Велчева – председател на Районен съд Балчик и Енчо Енчев – председател на Окръжен съд – Добрич, относно осигуряване на сграден фонд за нуждите на Районен съд – Балчик. 
Приложение: Писмо № 11-07-1597/21.11.2012 г.

КОМИСИЯТА ПО ПРАВНИ ВЪПРОСИ
Р Е Ш И:

	2.1. Изразява по принцип положително становище, относно осигуряване на сграден фонд за нуждите на Районен съд – Балчик, в случай, че бюджетните възможности на Министерство на правосъдието позволяват това, с оглед разпоредбата на чл. 387 от ЗСВ.
2.2. Решението на комисията да се изпрати на комисия „Бюджет и финанси” към ВСС. 

3.ОТНОСНО: Информация от Ивайло Филипов – изпълнителен директор на „Информационно обслужване” АД за запознаване с особеностите и обхвата на дейностите по финансиране, извършвани от  „Информационно обслужване” АД  в съдилищата през 2012 г. 
Приложение: Писмо № 97-00-149/20.11.2012 г.

КОМИСИЯТА ПО ПРАВНИ ВЪПРОСИ
Р Е Ш И:

3.1. Да се състави работна група от членове на Висшия съдебен съвет и представители на „Информационно обслужване” АД („ИО” АД), която да уточни претендираната сума по основание и размер и предложи решение на ВСС. 
3.2. Решението на комисията по т. 3.1. да се внесе за разглеждане в заседание на ВСС за вземане на окончателно решение.
3.3. Решението на комисията да се изпрати на комисия „Бюджет и финанси” и комисия „Професионална квалификация, информационни технологии и статистика” към ВСС, за сведение.

4.ОТНОСНО: Писмо от Владимира Янева – председател на Софийски градски съд, относно приложението на чл. 225, ал. 4 от ЗСВ. 

КОМИСИЯТА ПО ПРАВНИ ВЪПРОСИ
Р Е Ш И:

	4.1. Да се уведоми Владимира Янева – председател на Софийски градски съд, че при условията на чл. 225, ал. 4 от ЗСВ, на служителя се дължи обезщетение в размер на разликата от изплатените по чл. 225, ал.1 от ЗСВ брутни месечни възнаграждения. Обезщетението по чл. 225, ал.1 от ЗСВ не се преизчислява, а се формира на база последното получено брутно месечно възнаграждение, като се приспадат съответните платени суми, в брой заплати, а не сумите по тези заплати.
Времето, през което лицата са заемали длъжности като членове на Висшия съдебен съвет, инспектори в Инспектората към Висшия съдебен съвет и конституционни  съдии, не се зачита за стаж при определяне на еднократното парично обезщетение по чл. 225 от ЗСВ.
4.2. Решението на комисията да се изпрати на председателя на Софийски градски съд и комисия „Бюджет и финанси” към ВСС.

5.ОТНОСНО: Писмо от Теодора Точкова – председател на Административен съд – Хасково, относно приложението на чл. 2, ал. 1 от Закона за държавните такси.
Приложение: Писмо № 11-11-427/20.11.2012 г.

	С оглед приложените към писмото влезли в сила противоречиви съдебни актове на Върховния административен съд по тълкуването и прилагането на закона,
 
КОМИСИЯТА ПО ПРАВНИ ВЪПРОСИ
Р Е Ш И:

	Изпраща писмото от Теодора Точкова – председател на Административен съд – Хасково на председателя на Върховния административен съд, по компетентност, с оглед правомощията му по чл. 125 вр. чл. 122, ал.1, т.6 от ЗСВ.

6.ОТНОСНО: Предложения от Емилия Николова – председател на съвета на съдебните заседатели при СГС и Румен Бухлев – председател на съвета на съдебните заседатели при Специализирания наказателен съд, за решаване на проблеми, свързани със статута, възнаграждението и организацията на дейността на съдебните заседатели.
Приложение: Предложение № 97-00-205/22.11.2012 г.

КОМИСИЯТА ПО ПРАВНИ ВЪПРОСИ
Р Е Ш И:

Приема за сведение направените предложения, тъй като същите за изпратени до компетентните органи. 

7.ОТНОСНО: Писмо от Красимир Стефанов – изпълнителен директор на Националната агенция по приходите (НАП) за провеждане на среща с участието на представители на Висшия съдебен съвет и НАП, по повод правната квалификация на разноските, присъдени в полза на държавата по влезли в сила съдебни актове.
Приложение: Писмо № 04-14-066/27.11.2012 г.

КОМИСИЯТА ПО ПРАВНИ ВЪПРОСИ
Р Е Ш И:

	Възлага на сътрудника на комисията да покани представители на Националната агенция по приходите на среща с членовете на Комисията по правни въпроси и комисия „Бюджет и финанси” към ВСС, която да се проведе на 11 декември 2012 г. от 16.00 ч. в сградата на Висшия съдебен съвет, ул. Екзарх Йосиф №12. 

8.ОТНОСНО: Решение по протокол № 47/26.11.2012 г. на комисия „Професионална етика и превенция на корупцията” към ВСС, с което се иска предоставяне на информация за постъпилите във ВСС въпроси, касаещи нравствените качества на Сотир Цацаров, Галина Тонева и Борислав Сарафов.

КОМИСИЯТА ПО ПРАВНИ ВЪПРОСИ
Р Е Ш И:

           Приема предоставената от комисия „Професионална етика и превенция на корупцията” към ВСС информация, която е в съответствие с т. 4 от процедурните Правила за избор на кандидати за председател на Върховния касационен съд, председател на Върховния административен съд и главен прокурор. 

9.ОТНОСНО: Повторно искане № 97-00-197/23.11.2012 г. от сдружение „България на гражданите” за спиране на всички процедури по провеждане на избори за административни ръководител в органите на съдебната власт и за избор на Главен прокурор.

КОМИСИЯТА ПО ПРАВНИ ВЪПРОСИ
Р Е Ш И:

Да се предложи на Висшия съдебен съвет изготвянето на отговор. 
Предложение за отговор на искането: Няма законово основание за спиране на процедурите за назначаване на административни ръководители на органите на съдебната власт, още повече, че има организации, които отправят критики към ВСС за забавяне на тези процедури. В момента и до края на месец януари 2013 г. ще бъдат изработени правила, които преди приемането им от Висшия съдебен съвет, ще бъдат подложени на обществено обсъждане, включително и от всички неправителствени организации. 
Въпреки обстоятелството, че конституирането на Гражданския съвет не е приключило, няма пречка всяка неправителствена организация да отправя предложения и становища и към този момент.
По отношение на искането за спиране на процедурата за избор на главен прокурор на Република България, Висшият съдебен съвет е длъжен в 7 дневен срок от освобождаване на длъжността да открие процедура, като същата не може да бъде спряна. 

10.ОТНОСНО: Решение на Европейския съд по правата на човека по делото „Вакрилов срещу България”.
Приложение: Писмо № 04-00-145/26.11.2012 г.

КОМИСИЯТА ПО ПРАВНИ ВЪПРОСИ
Р Е Ш И:

Приема за сведение решението на Европейския съд по правата на човека по делото „Вакрилов срещу България”.

11.ОТНОСНО: Решение на Европейския съд по правата на човека по делото „Виолина Джиджева-Трендафилова срещу България”.
Приложение: Писмо № 04-00-211/08/26.11.2012 г.

КОМИСИЯТА ПО ПРАВНИ ВЪПРОСИ
Р Е Ш И:

Приема за сведение решението на Европейския съд по правата на човека по делото „Виолина Джиджева-Трендафилова срещу България”.

	Допълнителна точка

1.ОТНОСНО: Докладна записка от Светла Иванова – началник отдел „Връзки с обществеността” в АВСС и отговорно лице по ЗДОИ, в изпълнение на  решение на ВСС по протокол № 45/25.10.2012 г., взето по заявление за достъп до обществена информация от Ралица Петрова – редактор на в. „Правен свят”. 
Приложение: Писмо № 04-00-211/08/26.11.2012 г.

КОМИСИЯТА ПО ПРАВНИ ВЪПРОСИ
Р Е Ш И:

1.1. Да се предостави информация за професионалния стаж и информация за получено обезщетение по чл. 225, ал.1 от ЗСВ, без да се посочва размера на сумите, за всички членове на съвета, които са изявили принципно съгласие. За всички останали да се посочи, че не са дали своето съгласие за предоставяне на исканата информация.  
1.2. Решението на комисията, ведно с докладната да се върне на Светла Иванова – началник отдел „Връзки с обществеността” в АВСС и отговорно лице по ЗДОИ

Предложение за включване на проект на решение от днешното заседание на комисията в Дневния ред за следващо заседание на ВСС.

КОМИСИЯТА ПО ПРАВНИ ВЪПРОСИ
Р Е Ш И:

В Дневния ред за заседанието на ВСС, на 6.12.2012 г. да се включи:
- Повторно искане № 97-00-197/23.11.2012 г. от сдружение „България на гражданите” за спиране на всички процедури по провеждане на избори за административни ръководител в органите на съдебната власт и за избор на Главен прокурор.

3.12.2012 г. 		                                ПРЕДСЕДАТЕЛ:/п/
		     
                  ЮЛИАНА КОЛЕВА